คณะกรรมการกำกับตลาดทุน

๒
-ร่าง-
ประกาศคณะกรรมการกำกับตลาดทุน
ที่  ทจ.  ๓๔/๒๕๖๙
เรื่อง  รายการในหนังสือนัดประชุมผู้ถือหุ้นของบริษัทจดทะเบียน
เพื่อขออนุมัติการออกและเสนอขายหลักทรัพย์
(ฉบับที่  ๔)


อาศัยอำนาจตามความในมาตรา  ๑๖/๖  วรรคสอง  (๑)  และมาตรา  ๘๙/๒๗  
แห่งพระราชบัญญัติหลักทรัพย์และตลาดหลักทรัพย์  พ.ศ.  ๒๕๓๕  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์  (ฉบับที่  ๔)  พ.ศ.  ๒๕๕๑  คณะกรรมการกำกับตลาดทุนออกประกาศไว้  ดังต่อไปนี้
ข้อ	๑	ให้เพิ่มความต่อไปนี้เป็น  (๔)  ของข้อ  ๖  แห่งประกาศคณะกรรมการกำกับตลาดทุน  ที่  ทจ.  ๗๓/๒๕๕๘  เรื่อง  รายการในหนังสือนัดประชุมผู้ถือหุ้นของบริษัทจดทะเบียนเพื่อขออนุมัติ
การออกและเสนอขายหลักทรัพย์  ลงวันที่  ๒๘  ตุลาคม  พ.ศ.  ๒๕๕๘  ซึ่งแก้ไขเพิ่มเติมโดยประกาศคณะกรรมการกำกับตลาดทุน  ที่  ทจ.  ๒๒/๒๕๕๙  เรื่อง  รายการในหนังสือนัดประชุมผู้ถือหุ้น
ของบริษัทจดทะเบียนเพื่อขออนุมัติการออกและเสนอขายหลักทรัพย์  (ฉบับที่  ๒)  ลงวันที่  
๑๓  มิถุนายน  พ.ศ.  ๒๕๕๙
“(๔)	การออกและเสนอขายหุ้น  ตามประกาศคณะกรรมการกำกับตลาดทุนว่าด้วยการเสนอขายหุ้นที่ออกใหม่โดยบริษัทมหาชนจำกัดเพื่อการเป็นบริษัทจดทะเบียนในตลาดหลักทรัพย์ไลฟ์เอ็กซ์เช้นจ์  และการเสนอขายหลักทรัพย์ของบริษัทจดทะเบียนในตลาดหลักทรัพย์ไลฟ์เอ็กซ์เช้นจ์”
ข้อ	๒	ให้ยกเลิกความในข้อ  ๑๐  แห่งประกาศคณะกรรมการกำกับตลาดทุน  
ที่  ทจ.  ๗๓/๒๕๕๘  เรื่อง  รายการในหนังสือนัดประชุมผู้ถือหุ้นของบริษัทจดทะเบียนเพื่อขออนุมัติ
การออกและเสนอขายหลักทรัพย์  ลงวันที่  ๒๘  ตุลาคม  พ.ศ.  ๒๕๕๘  ซึ่งแก้ไขเพิ่มเติมโดยประกาศคณะกรรมการกำกับตลาดทุน  ที่  ทจ.  ๒๙/๒๕๖๕  เรื่อง  รายการในหนังสือนัดประชุมผู้ถือหุ้น
ของบริษัทจดทะเบียนเพื่อขออนุมัติการออกและเสนอขายหลักทรัพย์  (ฉบับที่  ๓)  ลงวันที่  
๒๘  ธันวาคม  พ.ศ.  ๒๕๖๕  และให้ใช้ความต่อไปนี้แทน

“ข้อ	๑๐	เพื่อประโยชน์ตามความในข้อ  ๘  และข้อ  ๙  ให้ใช้วิธีคำนวณราคาตลาด  ดังต่อไปนี้  
(๑)	กรณีการออกและเสนอขายตามข้อ  ๖  (๑)  (๒)  และ  (๓)  ให้ใช้วิธีคำนวณราคาตลาดตามที่กำหนดในประกาศคณะกรรมการกำกับตลาดทุนว่าด้วยการอนุญาตให้บริษัทจดทะเบียนเสนอขายหุ้น
ที่ออกใหม่ต่อบุคคลในวงจำกัด  โดยอนุโลม  
(๒)	กรณีการออกและเสนอขายตามข้อ  ๖  (๔)  ให้ใช้วิธีคำนวณราคาตลาดตามที่กำหนดในประกาศคณะกรรมการกำกับตลาดทุนว่าด้วยการเสนอขายหุ้นที่ออกใหม่โดยบริษัทมหาชนจำกัดเพื่อการเป็นบริษัทจดทะเบียนในตลาดหลักทรัพย์ไลฟ์เอ็กซ์เช้นจ์  และการเสนอขายหลักทรัพย์ของบริษัทจดทะเบียนในตลาดหลักทรัพย์ไลฟ์เอ็กซ์เช้นจ์”
ข้อ	๓	ประกาศนี้ให้ใช้บังคับตั้งแต่วันที่  ๑  พฤศจิกายน  พ.ศ.  ๒๕๖๙  เป็นต้นไป
ประกาศ  ณ  วันที่  ๑๒  ตุลาคม  พ.ศ.  ๒๕๖๙

